ફિલ્મકાર કૃષ્ણ ડી કેનું કહેવું છે કે તેમની આગામી ફિલ્મ ગો ગોવા ગોન સૈફ અલી ખાનની અગાઉની કોઈ પણ ફિલ્મના બજેટ કરતાં ખૂબ જ ઓછા ખર્ચે બનેલી છે . આ ફિલ્મ 10મી મેના રોજ રિલીઝ થવા જઈ રહી છે . કૃષ્ણે જણાવ્યું - હું કહેવા માંગીશ કે આ ફિલ્મનું બજેટ ખૂબ ઓછું . મને ફિલ્મના બજેટ અંગે ખુલાસો કરવાની છૂટ નથી , પણ હું આપને ખાત્રી આપી શકું છું કે આ ફિલ્મ સૈફ અલી ખાનની કોઈ પણ સામાન્ય ફિલ્મના બજેટ કરતાં ઘણા ઓછા ખર્ચે બની છે . તેમણે જણાવ્યું - અમે ખૂબ જ ચોક્કસ બજેટમાં કામ કર્યું છે . ઉપરાંત દરેક અભિનેતાએ પોતાના સામાન્ય મહેનતાણા કરતાં ઓછા પૈસા લીધાં છે . અભિનેતા સૈફ અલી ખાન ફિલ્મના સહ - નિર્માતા છે અને તેમણે અભિનય પણ કર્યું છે . રાજા નિદિમોરૂ કૃષ્ણ સાથે સહ - દિગ્દર્શન કરી રહ્યાં છે . ફિલ્મમાં સૈફ ઉપરાંત કુણાલ ખેમૂ , વીર દાસ તથા પૂજા ગુપ્તા પણ મહત્વની ભૂમિકામાં છે .